ଭୁବନେଶ୍ବର (ବ୍ୟୁରୋ): ପାନ, ଗୁଟଖା, ଖଇନି ଖାଉଥିବା ଲୋକଙ୍କ ପାଇଁ ମନ୍ଦ ଖବର । ଯେଉଁଠି ପାରି ସେଠି ଆଉ ପିଚପିଚ୍ କରି ଛେପ ପକାଇ ପାରିବେ ନାହିଁ । ସର୍ବସାଧାରଣ ସ୍ଥାନରେ ଛେପ ପକାଇଲେ ଦେବାକୁ ପଡ଼ିବ ଅର୍ଥତଣ୍ଡ । ପ୍ରଥମ ୩ ଥର ପାଇଁ ତ ୨୦୦ରେ କାମ ଚଳିଯିବ, ୟା ପରେ ଧରା ପଡ଼ିଲେ ପୂରା ୫୦୦ ଟଙ୍କା । ପୂର୍ବରୁ ରାଜ୍ୟରେ ଗଞ୍ଜାମ, ଭଦ୍ରକ ପରି ଜିଲାପାଳମାନେ ଏପରି ନିର୍ଦେଶ ଜାରି କରି ସାରିଛନ୍ତି ତେବେ ଆଜିଠାରୁ ଏହାକୁ ପୂରା ରାଜ୍ୟଯାକ କାର୍ଯ୍ୟକାରୀ କରାଯିବ । ମୁଖ୍ୟ ସଚିବ ଆସିତ୍ ତ୍ରିପାଠୀ ଏ ସମ୍ପର୍କରେ ଗଣମାଧ୍ୟମକୁ ସୂଚନା ଦେଇଛନ୍ତି ।
ସେ କହିଛନ୍ତି, ପ୍ରଥମ ତିନି ଥର ଭୁଲ୍ ପାଇଁ ଦୁଇ ଶହ ଟଙ୍କା ଲେଖାଏଁ ଜରିମାନା କରାଯିବ। ତିନି ଥର ପରେ ପୁଣି ଭୁଲ୍ କଲେ ଜରିମାନା ପରିମାଣ ପାଞ୍ଚ ଶହକୁ ବଢ଼ିବ।
ଏ କଥା ଆଦୌ ଭାବନ୍ତୁ ନାହିଁ । ଜୋରିମାନା ଆଦାୟର ଧାରା ଓ ଆଦାୟକାରୀଙ୍କ ସମ୍ପର୍କରେ ମଧ୍ୟ ସ୍ପଷ୍ଟ କରିଦେଇଛନ୍ତି ମୁଖ୍ୟ ସଚିବ । ବ୍ଲକ୍ ଅଞ୍ଚଳରେ ସମ୍ପ୍ରସାରଣ ଅଧିକାରୀ, ଅତିରିକ୍ତ ତହସିଲଦାର, ପୁଲିସ ଏସ୍ଆଇ ଓ ପୌରାଞ୍ଚଳରେ ୱାର୍ଡ଼ ଅଫିସରମାନେ ଏହାକୁ କାର୍ଯ୍ୟକରିବେ । ସାରା ରାଜ୍ୟରେ ଏହି ନିୟମ କାର୍ଯ୍ୟକାରୀ ହେବ ବୋଲି ସେ ସତର୍କ କରାଇ ଦେଇଛନ୍ତି ।
